English: Well, on the final point, the data is the best available. It allows us to make the conclusions that we can. There will always be more to do to improve the evidence we have to base policy choices on. That's not just in this area but in every other one. I don't think it undermines the nature of the recommendations or the work we still have to do, actually. I was pleased to hear you again welcome what we've been doing on PrEP and the significant reduction in teenage pregnancies. I recognise what you have to say on what's in the report about recognising that we do need to improve access. That's part of what was in my statement as well. That's part of what I expect to see worked through with that timetable for improvement. I also come then to your point about spend and outcomes, because I'm interested in how we improve outcomes. We've had to make difficult budget choices, as everyone knows, but I'm especially interested in - . The reason why the review was commissioned by Rebecca Evans in her former role was to ensure that we are sighted properly on the way in which services are being delivered and where they're actually properly meeting the needs of citizens, because we were concerned that we weren't meeting those needs on a consistent basis. The reason why we will have a programme board with a sexual health steer in place is to have a properly costed implementation plan to try and understand not just whether we're interested in the recommendations but how we take them forward, what that means and who needs to do them and to have some clarity and consistency then between health boards and partners about what they will need to do. I fully expect that once we come up with a costed implementation plan over the next two years, not only will I report back to this place, but I would fully expect that one committee or another and this place would be interested to understand whether that's been taken forward and then whether we've actually achieved what we set out in our plan. I have to say that I recognise the points you make about Public Health Wales and their overall budget, and the point that I would politely but firmly make back is that we are in a position of having to make really difficult budget choices, and there is no getting around it. Even within the health service, which has been the area that has done better than every other part of the Government, there are still incredibly difficult choices to make, and simply saying that you want more money spent in one part of the health service than another is not going to be an answer to where we are. We've had a focused review to give us an idea on what to do to improve, we'll come back on outcomes, and we need to understand how we do that, and at the same time we always need to deliver the greatest value for the money that we spend in every part of the public service given that we are eight years and counting into austerity. On your two final points, on the variation in abortion services and access, I recognise that and, in fact, I've had a conversation with Jenny Rathbone about pretty much the same point, about a variation in services between different parts of Wales and where we are, and I've committed to actually taking an interest in that and looking at what we could and should do to actually try and level up the variation that exists and to have a proper answer. It should not matter which part of the country you live in and it shouldn't make a real difference in terms of the service that is available to you. And, finally, the point about - I recognise this is difficult - the current regulatory environment and how records are and aren't shared. On the one hand, you understand that people may feel that the local healthcare professional may know someone that I don't want them to know and I may feel difficult about them having access to parts of the record. The challenge is that, actually, there's a potential clinical risk in that as well, if the person who may be responsible for your care in another area doesn't know. Now, we currently have the interestingly - well, the aptly titled the National Health Service (Venereal Diseases) Regulations 1974. Now, England have repealed and replaced those with different ones. We're now considering on the back of the review whether we could and should replace those with a different set of standards and measures. So, the recommendation in the report is the one that we'll take through, and we will need to consider and talk to stakeholders, including the patients, about whether we should change those and, if so, what the settlement should be and understanding those different issues between clinical safety and the choice of a person about how those records are used because, ultimately, our ambition across health and care is to have more sharing of health and care records between relevant healthcare professionals, both to eliminate the time that is potentially lost, for people not to have to explain the same thing more than once, and to eliminate areas of clinical risk. So, there isn't a finalised viewpoint on that, but there is a commitment to look at and to take advice on whether we should amend, repeal or do something different and how we actually take that forward here in Wales.
Welsh: Wel, ynglŷn â'r sylw olaf, y data yw'r gorau sydd ar gael. Mae'n caniatáu inni lunio'r casgliadau a allwn ni. Bydd mwy i'w wneud drwy'r amser i wella'r dystiolaeth sydd gennym ni i seilio dewisiadau polisi arni. Nid dim ond yn y maes hwn y mae hynny'n wir, ond ym mhob un arall. Nid wyf yn credu ei fod yn tanseilio natur yr argymhellion na'r gwaith sydd gennym i'w wneud o hyd, a dweud y gwir. Roeddwn yn falch o'ch clywed yn croesawu unwaith eto yr hyn yr ydym ni wedi bod yn ei wneud gyda PrEP a'r gostyngiad sylweddol mewn beichiogrwydd ymysg pobl ifanc yn eu harddegau. Rwy'n cydnabod yr hyn sydd gennych i'w ddweud am yr hyn sydd yn yr adroddiad ynglŷn â chydnabod bod angen i'w gwneud hi'n haws manteisio ar wasanaethau. Mae hynny'n rhan o'r hyn a oedd yn fy natganiad innau. Mae hynny'n rhan o'r hyn yr wyf yn disgwyl ei weld yn digwydd gyda'r amserlen honno ar gyfer gwella. Rwyf hefyd yna'n dod at eich sylw am wariant a chanlyniadau, oherwydd mae gennyf ddiddordeb o ran sut yr ydym ni'n gwella canlyniadau. Rydym wedi gorfod gwneud dewisiadau anodd am y gyllideb, fel y gŵyr pawb, ond mae gennyf ddiddordeb arbennig mewn - . Y rheswm pam y comisiynodd Rebecca Evans yr adolygiad yn ei swyddogaeth flaenorol oedd er mwyn sicrhau ein bod yn gweld yn iawn sut y darperir gwasanaethau a ble y maent mewn gwirionedd yn diwallu anghenion dinasyddion yn briodol, oherwydd roeddem yn pryderu nad oeddem yn diwallu'r anghenion hynny'n gyson. Y rheswm pam y byddwn yn sefydlu bwrdd rhaglenni gydag arweiniad iechyd rhywiol yw er mwyn cael cynllun gweithredu wedi'i gostio'n briodol i geisio deall nid yn unig a oes gennym ni ddiddordeb yn yr argymhellion ond sut yr ydym ni'n bwrw ymlaen â nhw, beth mae hynny'n ei olygu a phwy sydd ag angen gwneud hynny ac i gael rhywfaint o eglurder a chysondeb wedyn rhwng byrddau iechyd a phartneriaid am yr hyn y bydd angen iddynt ei wneud. Rwy'n disgwyl yn llawn, cyn gynted ag y bydd gennym ni gynllun gweithredu wedi'i gostio dros y ddwy flynedd nesaf, y byddaf nid yn unig yn adrodd yn ôl i'r lle hwn, ond byddwn yn llawn ddisgwyl y byddai gan un pwyllgor neu'r llall a'r lle hwn ddiddordeb deall a yw hynny wedi digwydd ac yna a ydym mewn gwirionedd wedi cyflawni'r hyn y gwnaethom ei nodi yn ein cynllun. Rhaid imi ddweud fy mod yn cydnabod y sylwadau a wnewch am Iechyd Cyhoeddus Cymru a'u cyllideb gyffredinol, ac fy ymateb i, yn gwrtais ond yn gadarn, yw ein bod mewn sefyllfa o orfod gwneud dewisiadau anodd iawn am y gyllideb, a does dim modd osgoi hynny. Hyd yn oed o fewn y gwasanaeth iechyd, sef y maes sydd wedi gwneud yn well na phob rhan arall o'r Llywodraeth, mae dewisiadau anhygoel o anodd i'w gwneud o hyd, ac ni fydd dweud eich bod eisiau i fwy o arian gael ei wario mewn un rhan o'r gwasanaeth iechyd nag un arall yn datrys y sefyllfa yr ydym ni ynddi. Rydym ni wedi cael adolygiad â phwyslais penodol i roi syniad inni ynghylch beth i'w wneud i wella, byddwn yn edrych eto ar y canlyniadau, ac mae angen inni ddeall sut i wneud hynny, ac ar yr un pryd mae angen inni sicrhau drwy'r amser ein bod yn cael y gwerth gorau am yr arian yr ydym yn ei wario ym mhob rhan o'r gwasanaeth cyhoeddus gan ein bod mewn cyfnod o gynni ers wyth mlynedd, ac mae hynny'n mynd i barhau. Ynglŷn â'ch dau sylw terfynol, am yr amrywiaeth mewn gwasanaethau erthylu ac argaeledd hynny, rwy'n cydnabod hynny ac, yn wir, rwyf wedi cael sgwrs gyda Jenny Rathbone am yr union bwynt hwnnw, mwy neu lai, am yr amrywiaeth mewn gwasanaethau rhwng gwahanol rannau o Gymru a lle'r ydym ni, ac rwyf wedi ymrwymo i ddangos diddordeb gwirioneddol yn hynny ac i edrych ar yr hyn y gallem ac y dylem ei wneud i geisio lleihau'r amrywiaeth sy'n bodoli ac i gael ateb priodol. Ni ddylai fod ots ym mha ran o'r wlad yr ydych yn byw ac ni ddylai wneud gwahaniaeth go iawn i'r gwasanaeth sydd ar gael ichi. Ac, yn olaf, y sylw am - rwy'n deall bod hyn yn anodd - yr amgylchedd rheoleiddio cyfredol a sut y caiff cofnodion eu rhannu neu beidio. Ar y naill law, rydych chi'n deall y gall pobl deimlo y gallai fod y gweithiwr proffesiynol gofal iechyd lleol yn adnabod rhywun nad wyf eisiau iddynt ei adnabod ac efallai y bydd yn anodd imi feddwl bod rhannau o'r cofnod ar gael iddynt. Yr her yw bod hynny, a dweud y gwir, yn risg clinigol posibl hefyd, os nad yw'r unigolyn sydd o bosib yn gyfrifol am eich gofal mewn maes arall yn gwybod. Nawr, ar hyn o bryd mae gennym ni Reoliadau'r Gwasanaeth Iechyd Gwladol (Clefydau Gwenerol) 1974, sy'n deitl diddorol - wel, teitl addas. Nawr, mae Lloegr wedi diddymu'r rheini a sefydlu rhai gwahanol yn eu lle. Rydym nawr yn ystyried ar ôl yr adolygiad a allem ac a ddylem ni sefydlu cyfres wahanol o safonau a mesurau i'w disodli. Felly, yr argymhelliad yn yr adroddiad yw'r un y byddwn yn bwrw ymlaen ag ef, a bydd angen inni ystyried rhanddeiliaid a siarad â nhw, gan gynnwys y cleifion, ynghylch a ddylem ni newid y rheini ac, os felly, beth ddylai'r setliad fod a deall y gwahanol faterion hynny rhwng diogelwch clinigol a dewis unigolyn ynghylch sut y defnyddir y cofnodion hynny oherwydd, yn y pen draw, ein huchelgais yn y maes iechyd a gofal yw rhannu mwy o gofnodion iechyd a gofal rhwng gweithwyr gofal iechyd proffesiynol perthnasol, i leihau'r amser y gellir ei wastraffu, i bobl beidio â gorfod esbonio'r un peth fwy nag unwaith, ac i ddileu rhai mathau o risg clinigol. Felly, does dim safbwynt terfynol ar hynny, ond mae ymrwymiad i ystyried a chymryd cyngor ynglŷn ag a ddylem ni ddiwygio, diddymu neu wneud rhywbeth gwahanol a sut i fwrw ymlaen â hynny mewn gwirionedd yma yng Nghymru.